Ռաֆայել Ջրբաշյան

Ռաֆայել Քրիստափորի Ջրբաշյան (), հայ բեմադրիչ։ ՀԽՍՀ արվեստի վաստակավոր գործիչ, ՀՀ ժողովրդական արտիստ (2008)։

Կենսագրություն 
Ավարտել է Թիֆլիսի պետական մանկավարժական ինստիտուտի ռուսական բանասիրության բաժինը, 1949 թվականին՝ Երևանի գեղարվեստա-թատերական ինստիտուտի ռեժիսորական ֆակուլտետը պրոֆեսոր Վավիկ Վարդանյանի ղեկավարությամբ։ Դասավանդել է Երևանի դպրոցներում։ 1954-1969 թվականներին եղել է Երևանի Սպենդիարյանի անվան օպերայի և բալետի թատրոնի ռեժիսոր և բեմադրիչ, 1971-1973 թվականներին՝ Վանաձորի Աբելյանի անվան թատրոնի գեղարվեստական ղեկավար, 1975-1990 թվականներին՝ Արտաշատի Ամո Խարազյանի անվան և միջշրջանային թատրոնների գեղարվեստական խորհրդատուն, բեմադրություններ է արել Օպերայի և բալետի, Պարոնյանի անվան, Պատանի հանդիսատեսի, Գյումրու Վարդան Աճեմյանի անվան, Ստեփանակերտի Վահրամ Փափազյանի անվան և այլ թատրոններում։ 1957 թվականից դասավանդում է Երևանի թատրոնի և կինոյի պետական ինստիտուտում, եղել է ամբիոնի վարիչ, պրոռեկտոր, 1985 թվականից՝ պրոֆեսոր։ Նրա ջանքերով ինստիտուտում ստեղծվել է ռեժիսուրայի ամբիոնը և բեմանկարչության բաժինը։

Մահացել է 2019 թվականի հունվարի 16-ին Երևանում, 95 տարեկանում։

Պարգևներ 

 ՀՀ վարչապետի շնորհակալագիր (2014)
 ՀՀ ժողովրդական արտիստ (2008)
 ՀԽՍՀ արվեստի վաստակավոր գործիչ

Բեմադրություններ 
 Մասկանյիի «Գեղջկական ասպետություն»
 Ստեփանյանի «Լուսաբացին» (Արմեն Գուլակյանի հետ)
 Ռուբինշտեյնի «Դևը»
 Հարությունյանի «Սայաթ-Նովա»

Ծանոթագրություններ

Արտաքին հղումներ 
Իմ թատրոնը, Ռաֆայել Ջրբաշյան
Թատերական գործի ռանչպարը` Ռաֆայել Ջրբաշյան 
Ռաֆայել Ջրբաշյանի մասին imdb.com կայքում

Հայ բեմադրիչներ
1923 ծնունդներ
2019 մահեր
Հուլիսի 2 ծնունդներ
Հունվարի 16 մահեր
Կիսլովոդսկ քաղաքում ծնվածներ
ՀՀ ժողովրդական արտիստներ
ՀԽՍՀ արվեստի վաստակավոր գործիչներ
Երևանի պետական գեղարվեստաթատերական ինստիտուտի շրջանավարտներ